ANDREW WOMMACK EVANKELIUMIN ÄÄRELLÄ
USKO SAANEESI 9/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tässä Andrew Wommack.
Tervetuloa evankeliumin äärelle.
Tänään jatkan opetusta aiheesta "Usko saaneesi".
Tämä voimallinen opetussarja on jatkunut jo pitkään.
Paljon asiaa on jo käsitelty.
Alussa opetin luvusta Ef. 1, että meitä on jo siunattu, -
meille on jo annettu viisautta ja meidät on jo hyväksytty.
Meissä on sama voima, joka herätti Kristuksen kuolleista.
Ei sitä tarvitse pakottaa rukouksella. Jumalaa ei tarvitse anella.
Hän teki sen jo, kun synnyit uudesti. Sinulla on se jo.
Seuraavaksi aloin opettaa jakeista Ef. 2:8―9: -
"Sillä armosta te olette pelastetut uskon kautta, ette itsenne kautta -
― se on Jumalan lahja ― ette tekojen kautta, ettei kukaan kerskaisi."
Kukaan ei voi sanoa olevansa pelastettu yksin armosta -
tai yksin uskosta, vaan jokainen on pelastettu armosta uskon kautta.
Jos korostaa vain armoa, että kaikki on Jumalasta kiinni -
eikä lainkaan omasta panoksesta, voi ajautua allikkoon ja erehdykseen.
Jos korostaa vain uskoa, että pitää itse uskoa Jumalaan ja tehdä asioita, -
ajautuu erehdykseen ja lakihenkisyyteen.
Armo ja usko pitää yhdistää.
Viime jaksossa lausuin toteamuksia, jotka minusta ovat radikaaleja.
En tiedä, johtuuko se siitä, että kamppailin joskus tämän parissa.
Toivottavasti ne vaikuttavat sinuun yhtä paljon kuin minuun.
Jumala antoi minulle kaksi lausetta, jotka mullistivat ajatukseni asioista.
1. Usko ei saa Jumalaa tekemään asioita.
Usko vain ottaa omaksi sen, minkä Jumala on jo armostaan antanut.
Se on valtavaa.
2. Usko meidän myönteinen vastauksemme siihen, -
mitä Jumala on jo tehnyt armossaan.
Nuo toteamukset mullistivat jumalasuhteeni.
Kun Jumala ilmoitti ne minulle, kaikki muuttui.
Olen jo kertonut siitä esimerkkejä.
Mennään nyt lukuun Hepr. 4.
Puhun sen luvun kautta 1. Mooseksen kirjasta, luomisesta.
Heprealaiskirjeen kirjoittaja kertoo, että kun Jumala loi taivaat ja maat, -
Hän lepäsi luomistyöstään.
Kirjoittaja kertoo, että mekin pääsemme Hänen lepoonsa.
Hepr. 4:1: "Varokaamme siis, -
koska lupaus päästä hänen lepoonsa vielä pysyy varmana, -
ettei vain havaittaisi kenenkään teistä jääneen taipaleelle."
Hepr. 3:ssa kerrotaan, että kun Israel pakeni Egyptistä, -
Jumala lupasi kansan pääsevän Luvattuun maahan.
missä kaikki on yltäkylläistä. Jumala lupasi viedä heidät levon paikkaan.
Hepr. 4:2: "Sillä hyvä sanoma on julistettu meille niinkuin heillekin; -
mutta heidän kuulemansa sana ei heitä hyödyttänyt, -
koska se ei uskossa sulautunut niihin, jotka sen kuulivat."
Jae on täydellinen pari Ef. 2:8:lle, -
että pelastumme armosta uskon kautta.
Jumala siis vapautti Israelin kansan armonsa kautta.
He eivät ansainneet sitä. He olivat napiseva, valittava kansa.
He ruikuttivat joka kerta, kun Jumala kääntyi. Silti Hän teki sen kaiken.
Egyptistä lähtenyt sukupolvi ei päässyt täyteen lepoon, -
jonka Jumala oli varannut heille, koska he eivät vastanneet uskolla.
Heidän lapsensa pääsivät Luvattuun maahan.
Egyptistä lähtenyt sukupolvi ei päässyt sinne, -
koska he eivät laittaneet uskoaan Jumalan antamaan armoon.
Sama periaate pätee meihinkin.
Uudestisyntyneille Jumala on antanut armosta jo kaiken.
Kun synnyt uudesti, saat anteeksi niin menneet, nykyiset kuin tulevat synnit,-
kehosi on jo parannettu, ja sinua on jo siunattu -
kaikella hengellisellä siunauksella Kristuksessa (Ef. 1:3).
Olet jo parannettu (1. Piet. 2:24). Hengessäsi sinulla on jo kaikki.
Armo on jo antanut meille kaiken, niin kuin Israelin kansalle.
Mutta Jumalan kanssa pitää tehdä yhteistyötä.
Armo pitää ottaa vastaan uskolla.
Jos on epäuskoinen, -
voi estää Jumalan jo maksamaa ja antamaa hyvyyttä käymästä toteen.
Niin israelilaisille kävi. He eivät yhdistäneet Jumalan antamaa armoa -
uskoon eli myönteiseen vastaukseen. Siksi he kuolivat erämaahan.
Maailmassa on miljoonia kristittyjä, jotka kuolevat erämaahan.
He kuolevat saamatta parantumista, iloa, -
vaurautta ja siunauksia, jotka Jumala on jo antanut heille, -
koska he eivät ymmärrä tätä asiaa. He anovat Jumalaa tekemään jotakin -
eivätkä ymmärrä, että Hän teki sen jo. Se on valtavaa.
Hepr. 4:3―4: "Sillä me pääsemme lepoon, me, jotka tulimme uskoon, -
niinkuin hän on sanonut: -
'Ja niin minä vihassani vannoin: "He eivät pääse minun lepooni"', -
vaikka hänen tekonsa olivat valmiina maailman perustamisesta asti.
Sillä hän on jossakin sanonut seitsemännestä päivästä näin: -
'Ja Jumala lepäsi seitsemäntenä päivänä kaikista teoistansa'."
Kirjoittaja puhuu siitä, että Jumalan lapset saavat levon.
Hepr. 4:6―7: "Koska siis varmana py- syy, että muutamat pääsevät siihen,-
ja ne, joille hyvä sanoma ensin julistettiin, eivät päässeet siihen -
tottelemattomuuden tähden, niin hän taas määrää päivän [...] -
sanomalla Daavidin kautta niin pitkän ajan jälkeen, -
niinkuin ennen on sanottu: 'Tänä päivänä, -
jos te kuulette hänen äänensä, älkää paaduttako sydämiänne'."
4:9: "Niin on Jumalan kansalle sapatinlepo varmasti tuleva."
Vanha käännös on hyvin monisanainen.
Jokin toinen käännös voi olla selkeämpi.
Katkelman ydin on se, että kun israelilaiset pakenivat Egyptistä, -
Jumala ei tarkoittanut, että he kuolisivat erämaahan.
Hän oli varannut heille levon ja siunauksen paikan, Luvatun maan.
Hän tahtoi johdattaa heidät Luvattuun maahan.
Mutta koska he eivät laittaneet uskoa Jumalaan -
vaan olivat epäuskoisia ja tahtoivat takaisin Egyptiin, -
Egyptistä lähtenyt sukupolvi kuoli erämaahan.
Se ei koskaan päässyt siihen, mitä Jumala oli jo valmistanut.
Kirjeen kirjoittaja vertasi tätä asiaa sapatinlepoon.
Se oli viittaus 1. Moos. 2:een.
1. Moos. 1:ssä Jumala loi taivaat ja maan. Luvussa 2 sanotaan, -
että Hän lepäsi seitsemäntenä päivänä ja pyhitti sen päivän.
Hän perusti sapatin.
Hepr. 4:ssä sanotaan, että me pääsemme sapatinlepoon.
Sapatinlevosta puhutaan omituisella tavalla.
Hepr. 4:11: "Ahkeroikaamme siis päästä siihen lepoon..."
Se kuulostaa ristiriitaiselta.
Ajatellaan: "Miksi levon eteen pitäisi ahkeroida?
Ei minun tarvitse ahkeroida nukah- taakseni. Käyn makuulle ja nukahdan.
Ei se vaadi työtä. Se vain tapahtuu."
Useimmista kuulostaa ristiriitaiselta ahkeroida levätäkseen.
Mutta kyse ei ole sellaisesta levosta, jossa maataan tekemättä mitään.
Kyse on siitä, että kun asianajaja on saanut asiansa sanottua, -
hän jättää asian päätettäväksi.
Hän ei ole väsynyt ja tarvitsee nokkaunet vaan se tarkoittaa, -
että hän on jo sanonut sanottavansa ja tehnyt kaikkensa ja on valmis.
Hän jättää asian lepoon eli päätettäväksi.
Sitä voi myös verrata siihen, kun taidemaalari katsoo työtään -
ja ajattelee, että jos hän lisää siihen mitään, -
hänen mestariteoksensa tärveltyy. Se on valmis.
Niinpä hän lepää työstään.
Ei hän ole uupunut siveltimen pitelemisestä -
eikä hän ole väsynyt, vaan työ on valmis. Hän on jo tehnyt kaiken.
Sillä tavalla Jumala lepäsi luomistyöstä. Ei Hän ollut väsynyt.
Jes. 40:28:ssa sanotaan, ettei Jumala ole ihminen. Hän ei väsy.
Herra ei uuvu. Ei Hän sanonut: "Jos loisin vielä yhdenkin kuun, pökerryn.
Olen aivan uupunut. Lepään 7. päivänä." Ei Hän niin tehnyt.
Rukoilen, että tajuaisit tämän asian, sillä silloin se muuttaa sinut.
Kun sanotaan, että Jumala lepäsi 7. päivänä, Hän ei ollut väsynyt -
vaan luomistyö oli täydellinen ja valmis.
Mitään tehtävää ei enää ollut. Niinpä Hän lepäsi.
Ei väsymyksen takia vaan siksi, että työ oli valmis.
Tämä on tärkeää. Kun Jumala loi taivaan ja maat, meni neljä päivää -
ennen kuin Hän loi kuivan maan, ja puita ja muuta alkoi kasvaa.
Ihminen oli Jumalan luomistyön kruununjalokivi.
Moni raamatunkohta kertoo siitä. Jumala tarkoitti maan asuttavaksi.
Hän ei luonut maailmaa ja keksinyt jälkikäteen luoda ihmistä.
Tavoitteena oli luoda ihminen, mutta ensin piti luoda asuinpaikka.
Olimme luomistyön päämäärä, mutta Hän ei luonut meitä ensin. Miksi?
Koska maa ei ollut valmis meitä varten.
Mitä jos ihminen olisi luotu ensin? Vasta neljäntenä päivänä -
luotiin aurinko, kuu ja tähdet. Lämpö puuttui ennen sitä.
Maata ei ollut ennen kolmatta päivää.
Ihminen olisi joutunut kävelemään veden päällä kolme päivää.
Ruokaa ei ollut. Hedelmäpuita ei ollut luotu vielä.
Jos ihminen olisi luotu ensin ja jos hän olisi kulkenut veden päällä, -
niin kun vuoria ja puita olisi luotu, niitä olisi putkahdellut sieltä täältä -
ja Aadam ja Eeva olisivat joutuneet väistelemään niitä.
Jumala loi ihmisen kuudennen päivän lopussa.
Hän loi eläimet kuudennen päivän alussa ja ihmisen sen lopussa.
Ihmisen Hän loi viimeisenä. Ihminen ei ollut vähiten tärkeä -
vaan hän oli luomistyön kruununjalokivi ja päämäärä.
Jumala odotti, että kaikki se, mitä ihminen tarvitsi, olisi ensin luotu.
Oli kuivaa maata, oli aurinko, kuu ja tähdet, oli ilmakehä, -
runsaasti ilmaa hengitettäväksi, ruokaa syötäväksi, -
eläimiä ja kauneutta, kaikkea, mitä tarvittiin.
Kun ihminen tuli nälkäiseksi, ei hänen tarvinnut anella ruokaa Jumalalta.
Jumala tiesi, että ihmisen tarvitsee syödä.
Siksi Hän loi ruokaa jo ennen kuin ihmistä oli olemassa, -
jo ennen kuin ihminen tuli nälkäiseksi.
Ihmisen tarvitsi hengittää. Hänen ei tarvinnut anella Jumalalta ilmaa.
Jumala tiesi, että tarvitsemme ilmaa, ja loi ilmakehän.
Nyt maan päällä on yli 7 miljardia ihmistä.
Jumala ei luonut lisää ilmaa. Hän ei luonut lisää eläimiä eikä ruokaa.
Ruokaa, ilmaa ja mineraaleja oli riittävästi -
seitsemän miljardin ihmisen tarpeisiin tai kuinka paljon heitä tuleekaan.
Kaikkea sitä riittää, ja ne luotiin jo alussa, kun ihmisiä oli vasta kaksi.
Jumala ennakoi koko ihmiskunnan tarpeet kaikkina aikoina.
Kaikki, mitä koskaan tarvitsemme, on jo luotu.
Se on esimerkki armosta.
Mutta tarkoittaako se, että kaikki toimii automaattisesti?
Ei, Aadamin piti ottaa banaani puusta, kuoria ja syödä se.
Jumala ei laittanut sitä suoraan Aadamin sisään.
Banaani ei mennyt suoraan Aadamin sisään antamaan hänelle ravintoa.
Appelsiini tai kookospähkinä piti ottaa puusta, kuoria tai halkaista ja syödä.
Ihmisen piti tehdä asioita. Se on vastauksemme, se on uskoa.
Armosta Jumala valmisti ennalta kaiken, mitä ihminen tarvitsisi.
Mutta ihmisen piti tehdä jotakin ottaakseen sen omaksi.
Jumala loi kaiken. Se oli niin täydellistä, ettei ihmiskunta -
tulisi ikinä tarvitsemaan mitään, mitä ei ollut jo valmistettu.
Tämä on yksi peruste omalle filosofialleni nykypäivästä.
Jotkut ajattelevat, että kulutamme maapallon loppuun ja tuhoamme sen.
Herra tiesi kaiken, mitä ihmiskunta tekisi. Maapallo ei ole hauras.
Hän on jo kertonut (2. Piet. 3:10), miten se tuhotaan: kuumuudella.
Jumala tuhoaa maapallon, ei ihmiskunta.
En usko puheita, että maapallo olisi hauras ja tuhoamme ympäristön.
Jos fossiiliset polttoaineet loppuvat, Jumala on valmistanut toisen keinon.
Luin kerran miehestä, joka keksi vedellä käyvän auton.
Hän on jo ajanut sillä yli 160 000 kilometriä.
Miksihän sitä ei tuoteta?
Ehkä öljy-yhtiöt ovat ostaneet patentin ja kätkeneet sen.
Jos fossiiliset polttoaineet loppuvat, voimme käyttää vettä autoissa.
Voimme tehdä sen, mitä tarvitsee. Jumala tietää kaikki tarpeemme.
En niele paniikkia aiheesta. Jumala ennakoi kaikkea, mitä tulisi.
Hän lepäsi eikä tehnyt luomistyölle enää koskaan mitään.
Jos Jumala olisi luonut puut sanomalla "Tulkoon puita" -
ja eläimet "Tulkoon eläimiä" ja niin edelleen, -
meillä olisi ollut eläimistä, puista ja ruoasta vajausta.
Herra oli hyvin tarkka. 1. Moos. 1:11: -
"'Kasvakoon maa [...] hedelmäpuita, [...] jossa niiden siemen on'."
Se oli tärkeää sanoa monisanaisesti, koska Hän ei luonut -
vain alkuperäisiä puita vaan laittoi niihin siemenet, jotta ne lisääntyvät.
Herran ei ole tarvinnut luoda lisää puita eikä eläimiä.
Jos Jumala ei olisi ennakoinut tarpeitamme -
ja jos Hän ei olisi luonut kaikkea lisääntymiskykyiseksi, -
Hänen olisi pitänyt sanoa tänään: "Tulkoon miljoona uutta lehmää, -
lammasta ja puuta kulutettujen tilalle.
Hän loi kaiken niin, että ne jatkavat elämää.
Kun Hän siis lepäsi, se oli paikallaan, koska luomistyö oli valmis.
Mitään tehtävää ei enää ollut.
Ihminen luotiin kuudennen päivän lopussa -
ja heti sen jälkeen hän pääsi Jumalan lepoon.
Siitä Hepr. 4:ssä puhutaan.
Jumala lepäsi luomistyöstä ja ihminen pääsi siihen lepoon.
Nämä tuhannet vuodet me olemme nauttineet siitä, -
mitä Jumala loi ennakoiden tarpeitamme, ja me vain otamme.
Emme keksi enää mitään uutta -
vaan löydämme asioita, jotka Jumala on jo luonut.
Samoin on uudessa luomuksessa.
2. Kor. 5:17: "Siis, jos joku on Kris- tuksessa, niin hän on uusi luomus..."
Meidät on pelastettu. Hengessämme on kaikki, mitä tulemme tarvitsemaan.
Jumala ennakoi kaiken.
Sinut on jo parannettu Jeesuksen haavoilla (1. Piet. 2:24).
Sama voima, joka herätti Kristuksen kuolleista, on jo sisälläni (Ef. 1:19).
Ei se ole tuolla jossakin. Ei tarvitse sanoa: -
"Voi, Jumala, lääkäri kertoi, että kuolen. Pyydän, paranna minut."
Jumala tiesi, että ongelmia tulisi.
Hän asetti meihin ylösnousemuksen ja parantumisen voiman.
Minun ei tarvitse anella Jumalaa.
Minun pitää uudistaa mieleni, keksiä, mitä minussa on, -
ja oppia käyttämään sitä, mitä Jumala on jo tehnyt.
Aadamin ei tarvinnut anella Jumalalta ruokaa.
Jumala valmisti ennalta enemmän ruokaa kuin Aadam voisi ikinä syödä.
Aadamin tarvitsi vain ojentaa kätensä ja ottaa hedelmä ja sanoa "kiitos".
Hän otti sen, minkä Jumala oli jo antanut.
Tämä on täydellinen esimerkki siitä, -
että meidät pelastetaan armosta uskon kautta.
Jumala on armosta ennakoinut jo kaikki tarpeesi. Hän on jo tehnyt sen.
Uudestisyntyvä saa saman voiman, joka herätti Kristuksen kuolleista.
Sinulla on jo Kristuksen mieli ja kaikki Hengen hedelmät.
Gal. 5:22―23 mukaan sinulla on rakkaus, ilo, rauha, pitkämielisyys, -
ystävällisyys, hyvyys, uskollisuus, sävyisyys ja itsensähillitseminen.
Eivät ne ole tuolla jossakin. Jos joku sanoo: "Rukoilisitko puolestani, -
että Jumala antaisi minulle rakkautta ja rakastaisi minua?" -
se saa minut suuttumaan.
Miksi ei rukoilisi niin? Koska Jumala on jo tehnyt sen.
Jumala on jo asettanut sinuun rakkauden, ilon ja rauhan.
Room. 5:5: "...Jumalan rakkaus on vuodatettu meidän sydämiimme..."
Room. 5:8: "Mutta Jumala osoittaa rakkautensa meitä kohtaan siinä, -
että Kristus, kun me vielä olimme syntisiä, kuoli meidän edestämme."
Joh. 3:16: Jumala on rakastanut maa- ilmaa niin paljon, että antoi Poikansa.
Olet jo rakastettu. Ei sinun tarvitse rukoilla Jumalaa rakastamaan sinua.
Pitää vain ottaa vastaan rakkaus, joka on jo annettu.
Jos ei tunne Jumalan rakkautta, se johtuu siitä, ettei itse ota vastaan.
Katsot ongelmiasi etkä Jumalan lupauksia.
Käännä siis huomiosi siihen. Älä enää ajattele: "Jumala, näytä rakkautesi."
Se on kuin isku Jumalan kasvoja vasten.
Kaikki lainaamani kohdat kertovat, että Hän on jo rakastanut sinua.
Mutta osa ei usko Sanaa vaan sanoo: "En välitä siitä. En tunne rakkautta.
Se on Jumalan syytä. Tee jotakin, Jumala."
Ei, pitää nöyrtyä ja sanoa: "Isä, uskon Sanaasi, mutten tunne sitä.
Mikä on vialla? Jumala, auta minua ottamaan vastaan."
Jos käännät huomion takaisin Herraan ja Sanaan, -
takaan, että Jumalan rakkaus alkaa ilmetä elämässäsi.
Moni pyytää: "Rukoilisitko, että Jumala vuodattaisi rakkautensa elämääni?"
Hän on jo tehnyt sen. Sinulla on se jo. Ei Jumalalta tarvitse pyytää sitä, -
mitä sinulla jo on. Sinun pitää uudistaa mielesi ja alkaa ottaa omaksi sitä, -
mikä armosta on jo annettu.
Jos kuuntelet tätä, tämä muuttaa sinut mullistavasti.
Se tekee sinusta myös erilaisen nykyisessä kristillisessä kulttuurissa.
Suurin osa Kristus-ruumiista uskoo, että Jumala on Kaikkivaltias -
ja voi tehdä mitä vain muttei ole tehnyt mitään.
Keskivertokristitty pyörii alati sen ympärillä, -
että yrittää saada tai pakottaa Jumalan tekemään jotakin.
Palaan vielä siihen, mitä sanoin. Usko ei saa Jumalaa toimimaan -
vaan ottaa omaksi sen, minkä Jumala on jo antanut armostaan.
Aadam ei pakottanut Jumalaa ruokkimaan häntä.
Jumala ennakoi tarpeen ja loi ruokaa.
Aadamin tarvitsi vain ojentaa kätensä ja kiittää.
Hän hyödynsi sitä, mitä Jumala oli jo tehnyt.
Kristityn elämässä on paikka, johon voit päästä -
ja jossa lepäät siinä, mitä Jumala on jo tehnyt.
Et yritä saada Jumalaa toimimaan vaan lepäät siinä, että se on jo tehty.
En kiellä, etteikö tarpeita olisi.
Tarvitset parantumista ja vaurautta ja viisautta.
Mutta sen sijaan, että anot Jumalaa toimimaan, -
usko, että Hän on jo antanut niitä yltäkylläisesti. Lepää siinä -
ja löydä se, mitä Jumala on jo asettanut sisällesi. Se on valtavaa.
Minulla on tästä vielä paljon asiaa, mutta aikani on tältä päivältä lopussa.
Rohkaisen hankkimaan materiaalit.
Minulla on kirja, työkirja ja CD tästä aiheesta.
Kuuntele lisätiedot ja ota yhteyttä vielä tänään.
Päivän opetus on saatavilla Usko saaneesi -pakettina.
Siihen kuuluu opetussarja CD:llä, kirja ja työkirja.
Työkirjan mukana tulee CD-levy, jolta voit tulostaa opetusten runkoja, -
opetuslapseuskysymyksiä ja Raamatun tekstejä.
Paketin listanhinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet kotisivuiltamme www.awme.net.
Kauppa ja tarjoukset löytyvät sivuilta.
Sarjan toisen ääniopetuslevyn nimi on "Armo ja usko".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla kotisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Jos soitat Ison-Britannian ulkopuolelta, -
muista lisätä kansainvälinen maatunnus +44 numeron eteen.
Jos numero on varattu, muista, -
että voit tilata materiaaleja milloin vain osoitteesta www.awme.net.
Meille voi kirjoittaa ruudulla näkyvään osoitteeseen. Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Toukokuussa hän on Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän puhuu Georgiassa ja Oklahomassa -
ja elokuussa Missourissa.
Lisätietoja tapahtumista saat kotisivuiltamme www.awme.net.
RAAMATTUKOULU MUUTTAA ELÄMÄN
Kun pelastuin, tahdoin heti raamattu- kouluun oppimaan Jumalasta.
Se muutti elämäni. Minusta tuli onnellisempi.
Nyt rakastan Jeesusta. Se on uskomatonta.
Nämä ovat olleet elämäni kaksi parasta vuotta.
Ison-Britannian Charis-koulut odottavat sinua!
Lisätietoja kotisivultamme www.awme.net
Charis-raamattukoulu antaa aviopuolisoille tilaisuuden löytää -
uusia ulottuvuuksia Jumala-suhteesta.
Suhteeni Jumalaan muuttui täysin.
Löysin uusia asioita kristinuskosta.
Opetukseen uppoutuminen -
mahdollisti vaivattoman muutoksen.
Haluan elää voitokkaasti.
Jumala ei ollut enää jumissa Sanassa.
Vapauduin rakastamaan Jumalaa -
ja tiedän olevani rakastettu.
Charis-koulussa Sana herää eloon ja Jumala-suhde on etusijalla.
Elämä muuttuu pysyvästi.
Andrew Wommack ja Charis -
muuttavat ihmisten elämää ja maailmaa.
Rukoile, tahtooko Jumala, että lähdet Charis-raamattukouluun.
Raamattukoulu on voimallinen. Ihmisten elämä muuttuu.
Osa teistä ajattelee, ettei voi lähteä Coloradoon.
Meillä on raamattukouluja 40 paikassa ympäri maailmaa.
Vaikkei omalla alueellasi olisi Charis- koulua, meillä on myös kirjekurssi.
Lisäksi meillä on verkkokurssi, jossa osallistut kurssiryhmään etänä.
Tehtävät pitää suorittaa tiettyyn aikaan.
Charis-kouluun voi osallistua monin tavoin. Rukoile asiaa.
Suomennos: Maija Tuukkanen